钦定古今图书集成/理学汇编/学行典/第212卷 > 郑棨
## 钦定古今图书集成/理学汇编/学行典/第212卷 > 郑棨

按《龙溪县志》：“郑棨，字邦信，文山人。少勤学，父业农，命
往田所怀书读之。稍长，入郡庠为廪生。躬行敦笃，事
父母孝。父殁，奉母尢谨，授生徒束修必以归。母有馈
遗，饮食必供奉。己有疾，恐母忧，戒勿令知。或妻有小
过犯，母怒，必衣冠负杖，端跪于庭，母未命起，不敢起。
有弟性急，每大书‘忍’字以警之。”